Guvernul crește valoarea tichetelor de masă cu 8 bani. Cu cât crește valoarea tichetelor de creșă.
Ministerul Muncii a lansat în dezbatere publică un proiect de ordin pentru stabilirea valorii nominale indexate a unui tichet de masă pentru semestrul 2/2021, scrie ZF.ro. Proiectul prevede ca valoarea maximală a tichetelor de masă să crească începând din această toamnă cu 8 bani. Va creşte şi valoarea tichetelor de creşă, cu 10 lei.
În prezent, valoarea maximă a unui tichet de masă este de 20,01 lei şi ministerul de resort propune ca aceasta să crească la 20,09 lei.Ultima majorare a valorii maximale a tichetelor de masă a fost făcută în luna octombrie a anului trecut, când a fost majorată de la 20,00 lei la 20,01 lei.Şi valoarea tichetelor de creşă ar urma să crească începând din toamna acestui an.Ordinul privind stabilirea valorii sumei lunare indexate care se acordă sub formă de tichete de creşă pentru semestrul 2/2021 prevede creşterea sumei cu 10 lei.În prezent, valoarea tichetelor de creşă este de 480 lei.